“แบงก์ชาติฮ่องกง” ตามรอย “เฟด” ประกาศขึ้นดอกเบี้ย 0.75%
"แบงก์ชาติฮ่องกง" ตามรอย "เฟด" ประกาศขึ้นดอกเบี้ย 0.75% สู่ระดับ 2.75% เป็นเดือนที่ 2 ติดต่อกัน และสูงสุดนับตั้งแต่ปี 62
"แบงก์ชาติฮ่องกง" ตามรอย "เฟด" ประกาศขึ้นดอกเบี้ย 0.75% สู่ระดับ 2.75% เป็นเดือนที่ 2 ติดต่อกัน
28 ก.ค. 2565

ธนาคารกลางฮ่องกง (HKMA) ประกาศปรับขึ้นอัตราดอกเบี้ยนโยบาย 0.75% สู่ระดับ 2.75% เป็นเดือนที่ 2 ติดต่อกันในวันนี้ (28 ก.ค.65) และเป็นระดับสูงสุดนับตั้งแต่ปี 62 หลังจากที่ธนาคารกลางสหรัฐ (เฟด) ลงมติปรับขึ้นอัตราดอกเบี้ยระยะสั้น 0.75% เช่นกันเมื่อคืนวานนี้ (27 ก.ค.65)
หนังสือพิมพ์เซาท์ ไชน่า มอร์นิง โพสต์ รายงานว่า HKMA มักจะปรับนโยบายการเงินตามเฟด เนื่องจากสกุลเงินดอลลาร์ฮ่องกงผูกติดกับสกุลเงินดอลลาร์สหรัฐในกรอบ 7.75-7.85 ดอลลาร์ฮ่องกง/ดอลลาร์สหรัฐมาตั้งแต่ปี 26
ทั้งนี้ เฟดปรับขึ้นอัตราดอกเบี้ยระยะสั้น 0.75% เมื่อวานนี้ หลังจากปรับขึ้น 0.75% ในเดือนมิ.ย. เนื่องจากเฟดเพิ่มความพยายามที่จะควบคุมเงินเฟ้อ
โดยนายเจอโรม พาวเวล ประธานเฟด เปิดเผยในการแถลงข่าวหลังเฟดประกาศปรับขึ้นอัตราดอกเบี้ยว่า เขาไม่เชื่อว่า เศรษฐกิจสหรัฐอยู่ในภาวะถดถอยในขณะนี้ แต่เชื่อว่าเศรษฐกิจกำลังอ่อนแอ